En af de største arbejdspladser i Nordjylland målt på antal ansatte, Siemens Gamesa i Aalborg Øst, rammes af en stor global fyringsrunde. I Danmark skal 800 personer fjernes fra deres stilling, oplyser firmaet. Omkring 6000 ansatte har vindmastodonten på dansk jord - på verdensplan betyder 'næste skridt' i at 'udfylde selskabets fulde potentiale', at 2900 stillinger nedlægges. Siemens Gamesa har dansk hovedsæde i Brande. - Det er aldrig nemt at tage sådan en beslutning, siger Jochen Eickholt, CEO i Siemens, i en pressemeddelelse . Han kalder beslutningen 'nødvendig' for at vende virksomhedens udvikling. Allerede fra næste måned vil forhandlingerne om afskedigelserne begynde. TV2 Nord forsøger at få en kommentar fra Siemens' Gamesas Aalborg-afdeling.

Referat:
Medarbejderne må dog gå i uvished - vindmøllegiganten ved ikke hvem, der afskediges.